Suresh 76 Views JANDHAN
JANDHAN
న్యూఢిల్లీ: ప్రధానమంత్రిజన్‌ధన్‌ యోజన మహిళల పొదుపును మరింతపెంచింది. మహిళలపరంగానే ఎక్కువ జన్‌ధన్‌ ఖాతాలుప్రారంభం అయ్యాయి. ఆర్ధికసర్వే మధ్యకాలిక నివేదికలో ఈ అంశాలుబహిర్గతం అయ్యాయి.  ఆర్ధికచేకూర్పు ప్రణాళిక కింద ప్రజల్లో పొదుపు అలవాట్లను పెంచడం, బ్యాంకింగ్‌ కార్యకలాపాలను ప్రతి ఒక్కరికి చేరువచేసే లక్ష్యంతోప్రధాని నరేంద్రమోడీ ఆధ్వర్యంలోని ఎన్‌డిఎప్రభుత్వం జన్‌ధన్‌ ఖాతాలను ప్రారంభించింది. దేశంలోని టాప్‌ 40 బ్యాంకులనుంచి, రపాంతీయ గ్రామీణ బ్యాంకులనుంచి అందిన నివేదికలను చూస్తే మహిళలే 40శాతం వాటాతో ఉన్నారు. అదే మార్చినెలలో 28శాతంగా ఉన్న మహిళల ఖాతాలు గణనీయంగా పెరిగాయి. జన్‌ధన్‌ ఖాతాల్లో 43.65 కోట్ల మహిళల ఖాతాలే ఉన్నాయి. ఆర్ధికచేకూర్పులో వమిళల వృద్ధి ఎంతో ఉన్నట్లు ఆర్ధిక సర్వేనివేదిక ఉటంకించింది. ప్రతి ఖాతాకు రూ.1065 చొప్పున డిపాజిట్లు 2017 మార్చినాటికిసగటున 2236 రూపాయలుగా నడిచాయి. వీటికితోడు జీరో నిల్వ ఖాతాలు కూడా ఎక్కువ వచ్చాయి. 58శాతం 2015 మార్చినాటికి ఉంటే 2016 డిసెంబరునాటికి 24శాతంగా ఉన్నాయి. ఇక ఆధార్‌ అనుసంధానిత చెల్లింపులు బిజినెస్‌ కరస్పాండెంట్‌ఔట్‌లెట్లు సత్వరవృద్ధికి దోహదంచేసాయి. నెలసరి 0.3కోట్ల చొప్పున జరిగాయి. అదే 2016 ఆగస్టు నాటికి 2.3కోట్లకు పెరిగాయి. 2017 మేనెలాంతానికి 6.8 కోట్లవరకూ పెరిగినట్లు అంచనా. గ్రామీణ ప్రాంతాల్లో 14.8 కోట్లు 2015 నాటికి ఉంటే అవికాస్తా 2017 మేనెలనాటికి 17.2కోట్లకు పెరిగాయి.